open-index/open-wikipedia-markdown huggingface dataset:
Φα δίεση ελάσσονα

Η **Φα δίεση ελάσσονα** είναι ελάσσονα κλίμακα που αρχίζει από φα δίεση και αποτελείται από τις νότες φα δίεση, σολ δίεση, λα, σι, ντο δίεση, ρε και μι. Έχει οπλισμό τρεις διέσεις. Η σχετική της είναι η Λα μείζονα και η ομώνυμή της η Φα δίεση μείζονα (με εναρμόνια τη Σολ ύφεση μείζονα).

Η φυσική κλίμακα Φα δίεση ελάσσονα είναι η εξής:

:  {
\override Score.TimeSignature #'stencil = ##f
\relative c' {
 \clef treble \key fis \minor \time 7/4 fis4^\markup "Natural minor scale" gis a b cis d e fis e d cis b a gis fis2
 \clef bass \key fis \minor
} }


Για τις αλλαγές που απαιτούνται ώστε η κλίμακα να γίνει μελωδική ή αρμονική, χρησιμοποιούνται οι κατάλληλες αλλοιώσεις. Η αρμονική και η μελωδική Φα δίεση ελάσσονα είναι η εξής:

:  {
\override Score.TimeSignature #'stencil = ##f
\relative c' {
 \clef treble \key fis \minor \time 7/4
 fis4^\markup "Harmonic minor scale" gis a b cis d eis fis eis d cis b a gis fis2
} }



:  {
\override Score.TimeSignature #'stencil = ##f
\relative c' {
 \clef treble \key fis \minor \time 7/4
 fis4^\markup "Melodic minor scale (ascending and descending)" gis a b cis dis eis fis e! d! cis b a gis fis2
} }



## Μουσική σε Φα δίεση ελάσσονα
Πολύ λίγες συμφωνίες γράφτηκαν σε αυτή την τονικότητα· μία διάσημη συμφωνία γραμμένη σε αυτήν είναι και η *[[45η Συμφωνία (Χάυντν)|Αποχαιρετιστήρια Συμφωνία]]* του Χάυντν. Ο Τζορτζ Φρέντερικ Μπρίστοου και η Ντόρα Πεγιάτσεβιτς έγραψαν επίσης συμφωνίες σε αυτή την κλίμακα.

Τα λίγα κοντσέρτα που είναι σε αυτή την κλίμακα, συνήθως γράφτηκαν για να τα παίξει και ο ίδιος ο συνθέτης, όπως το Κοντσέρτο για πιάνο No. 1 του Ραχμάνινοφ, το Κοντσέρτο για πιάνο του Σκριάμπιν, το Κοντσέρτο για βιολί No. 1 του Βιενιάφσκι, το Κοντσέρτο για βιολί No. 2 του Βιετάν και το Κοντσέρτο για κοντραμπάσο του Κουσεβίτσκι. 

Εκτός από την *Αποχαιρετιστήρια Συμφωνία*, το Τρίο για πιάνο No. 40 του Χάυντν (Hob. XV:26) και το Κουαρτέτο εγχόρδων Op. 50, No. 4 είναι επίσης σε Φα δίεση ελάσσονα.

Πολλά εξέχοντα κομμάτια για πιάνο που είναι σε Φα δίεση ελάσσονα, περιλαμβάνουν τη Σονάτα No. 1 του Σούμαν (1833-35), την Πολωνέζα του Σοπέν, την τρίτη σονάτα του Σκριάμπιν και τη Σονατίνα του Ραβέλ. Το αργό μέρος της σονάτας για πιάνο Hammerklavier του Μπετόβεν είναι γραμμένο επίσης σε αυτή την κλίμακα.

Ο Χέντελ έγραψε την έκτη από τις οκτώ σουίτες του για τσέμπαλο του 1720 σε Φα δίεση ελάσσονα. Εκτός από ένα πρελούδιο και φούγκα από καθένα από τα δύο βιβλία του *[[Το καλοσυγκερασμένο κλειδοκύμβαλο|Καλοσυγκερασμένου Κλειδοκύμβαλου]]*, το μόνο άλλο έργο του Μπαχ σε Φα δίεση ελάσσονα είναι η Τοκάτα BWV 910. Η μόνη σύνθεση του Μότσαρτ σε αυτή την τονικότητα, είναι το δεύτερο μέρος του Κοντσέρτου για πιάνο No. 23 σε Λα μείζονα. 
 

## Παραπομπές


## Περαιτέρω ανάγνωση

* Anthony Morris, "Symphonies, Numbers and Keys" στο *Bob's Poetry Magazine*, III.3, Μάρτιος 2006.

## Εξωτερικοί σύνδεσμοι

* 
Κατηγορία:Συνθέσεις σε Φα δίεση ελάσσονα
Κατηγορία:Ελάσσονες κλίμακες
Wind Telecomunicazioni

Η **Wind Telecomunicazioni S.p.A.**, ευρύτερα γνωστή ως **Wind**, είναι μια ιταλική εταιρεία τηλεπικοινωνιών του ομίλου VimpelCom Ltd., η οποία προσφέρει υπηρεσίες κινητής τηλεφωνίας και, μέσω της Infostrada, επίσης υπηρεσίες σταθερής τηλεφωνίας, Internet και IPTV.

## Παραπομπές


## Εξωτερικοί σύνδεσμοι

* 

Κατηγορία:Τηλεπικοινωνιακές επιχειρήσεις
Κατηγορία:Πάροχοι υπηρεσιών διαδικτύου
Κατηγορία:Πάροχοι υπηρεσιών κινητής τηλεφωνίας
Κατηγορία:Ιταλικά εμπορικά σήματα
Άννα Κοζμίνσκα

Η **Άννα Χελένα Κοζμίνσκα** (πολωνικά: Anna Helena Koźmińska) (22 Μαΐου 1919 – 24 Μαρτίου 2021) ήταν Πολωνή ηρωίδα του Β΄ Παγκοσμίου Πολέμου, η οποία αναγνωρίστηκε ως Δίκαιος των Εθνών το 1991.

## Βιογραφία
Η Κοζμίνσκα γεννήθηκε στο Ραντόμσκο και έζησε στην Τσενστοχόβα της Πολωνίας, με τον πατέρα και τη θετή μητέρα της. Από το 1943 έως το 1945 προστάτευσαν τον Αμπράχαμ Γιομπλόνσκι (Abraham Joblonski), έναν νεαρό Πολωνοεβραίο, από τους Ναζί. Η οικογένεια προσέφερε επίσης καταφύγιο άλλους τρεις Εβραίους.

Η Κοζμίνσκα τιμήθηκε με το μετάλλιο του Δίκαιου των Εθνών το 1991 από το Γιαντ Βασσέμ. Το 2016 της απονεμήθηκε ο Σταυρός του Διοικητή του Τάγματος της Αναγέννησης της Πολωνίας.

Με την ευκαιρία των 101ων γενεθλίων της, τον Μάιο του 2020, η Κοζμίνσκα έγινε η γηραιότερη εν ζωή Δίκαιη των Εθνών και έλαβε ευχές γενεθλίων από τους προέδρους του Ισραήλ και της Πολωνίας. Πέθανε στη Βαρσοβία το Μάρτιο του 2021.

## Παραπομπές


Κατηγορία:Πολωνοί αιωνόβιοι
Κατηγορία:Πολωνοί Δίκαιοι των Εθνών
Κατηγορία:Διοικητές του Τάγματος της Αναγέννησης της Πολωνίας
Κατηγορία:Ενταφιασμοί στο Κοιμητήριο Ποβόνσκι
Μέγκαν Γκούσταφσον

Η **Μέγκαν Γκούσταφσον** (αγγλικά: Megan Gustafson) (γενν. 13 Δεκεμβρίου 1996) είναι Αμερικανίδα καλαθοσφαιρίστρια, η οποία αγωνίζεται ως πάουερ φόργουορντ/σέντερ για τους Φοίνιξ Μέρκιουρι. Η Γκούσταφσον επιλέχτηκε στον δεύτερο γύρο (17η συνολικά) από τους Ντάλας Γουίνγκς στο WNBA Ντραφτ του 2019.

## Κολεγιακή σταδιοδρομία
Η Γκούσταφσον ολοκλήρωσε την καριέρα της στο κολέγιο με τους Άιοβα Χόκαϊς το 2019. Ως τελιόφοιτη, σκόραρε 1000 πόντους εκείνη τη χρονιά και κέρδισε το Βραβείο Honda Sports ως η κορυφαία καλαθοσφαιρίστρια της χώρας. Στις 15 Μαρτίου 2019, το ESPN ανακήρυξε την Γκούσταφσον την εθνική παίκτρια της χρονιάς. Το 2018 και το 2019, ο Γκούσταφσον ανακηρύχθηκε η Καλαθοσφαιρίστρια της Χρονιάς της Big Ten Conference.

Στις 26 Ιανουαρίου 2020, η Αϊόβα απέσυρε τον αριθμό 10 της Γκούσταφσον.

## Επαγγελματική σταδιοδρομία
Στις 2 Αυγούστου 2022, η Γκούσταφσον υπέγραψε συμβόλαιο με τον Ολυμπιακό. Στο τέλος της σεζόν 2022-23, κατέκτησε το Πρωτάθλημα Ελλάδας με την ομάδα, νικώντας στους τελικούς τον Παναθηναϊκό.

Στο τέλος της σεζόν υπέγραψε με την πρώην ομάδα της, Φοίνιξ Μέρκιουρι του WNBA.

## Παραπομπές


Κατηγορία:Αμερικανίδες καλαθοσφαιρίστριες
Κατηγορία:Πάουερ φόργουορντ
Κατηγορία:Σέντερ
Κατηγορία:Καλαθοσφαιρίστριες Φοίνιξ Μέρκιουρι
Κατηγορία:Καλαθοσφαιρίστριες του WNBA
Κατηγορία:Καλαθοσφαιρίστριες Ολυμπιακού Πειραιώς
Φεντόρα (όπερα)

Ως ***Φεντόρα*** τιτλοφορείται μια τρίπρακτη όπερα του Ουμπέρτο Τζορντάνο σε ιταλικό λιμπρέτο του Αρτούρο Κολαούτι, βασισμένο στο ομώνυμο θεατρικό έργο που ο Βικτοριέν Σαρντού είχε συγγράψει το 1882.

Παρουσιάστηκε για πρώτη φορά στο Λυρικό Θέατρο του Μιλάνου στις 17 Νοεμβρίου 1898 με τον συνθέτη στο πόστο του διευθυντή ορχήστρας. Η υψίφωνος Τζέμα Μπελιντσιόνι υπήρξε η πρώτη Φεντόρα και ο τενόρος Ενρίκο Καρούζο συμπρωταγωνίστησε στην όπερα ως Λόρις Ίπανοβ.

## Παραπομπές


## Πηγές
* Fairman, Richard, *Review: Fedora, Opera Holland Park, London* (στα αγγλικά), *[[Financial Times|The Financial Times]]*, 11 Ιουνίου 2006.
* Gelli, Piero (επιμ.), *Dizionario dell'Opera* (στα ιταλικά), 2006, Μιλάνο: Baldini Castoldi Dalai,
* Girardi, Michele, *Fedora, una prima donna sull'orlo di una crisi di nervi* στο *Fedora* (στα ιταλικά), 2000, Τορίνο: Teatro Regio di Torino, pp.&nbsp;9–20. αρχείο PDF . (πρόσβαση 1 Απριλίου 2007)
* Goebel, Wilfried, *Fedora Discography 1931–1998* (στα αγγλικά), στο Operone (πρόσβαση 1 Απριλίου 2007)
* Melitz, Leo, *[https://web.archive.org/web/20021216213309/http://www.intac.com/~rfrone/operas/Books/Melitz_Complete/index.htm The Opera Goer's Complete Guide]* (στα αγγλικά), 1921, Νέα Υόρκη: Garden City Publishing Company. (πρόσβαση 1 Απριλίου 2007)
* Αρχεία Μητροπολιτικής Όπερας . (πρόσβαση 1 Απριλίου 2007)
* Tommasini, Anthony, ''<nowiki/>70 Years Later, a Melodrama Is Back'' (στα αγγλικά), *The New York Times*, 7 Οκτωβρίου 1996. (πρόσβαση 1 Απριλίου 2007

## Εξωτερικοί σύνδεσμοι

*  από την εικονική βιβλιοθήκη International Music Score Library Project
* Λιμπρέτο του έργου, από το operalibretto.com

Κατηγορία:Όπερες
Κατηγορία:Όπερες στην ιταλική γλώσσα
Κατηγορία:Όπερες του Ουμπέρτο Τζορντάνο
Φεντόρα

Ως **[[Φεντόρα (καπέλο)|«φεντόρα»]]** είναι γνωστό ένα είδος καπέλου.

Ο όρος **Φεντόρα** μπορεί επίσης να περιγράφει:

## Τέχνες και ψυχαγωγία
* ''Φεντόρα'' (όπερα), όπερα του Ουμπέρτο Τζορντάνο, 1898
* *[[Φεντόρα (θεατρικό)]]*, θεατρικό έργο του Βικτοριέν Σαρντού, 1882
* *[[Fedora (ταινία 1913)]]*, ιταλική βουβή ταινία
* *[[Fedora  (ταινία 1918)]]*, ταινία σε σκηνοθεσία Έντουαρντ Χοσέ
* *[[Fedora  (ταινία 1926)]]*, γερμανική βουβή ταινία
* *[[Fedora  (ταινία 1942)]]*, ιταλική ταινία με πρωταγωνιστές τη Λουίζα Φερίντα και τον Αμεντέο Νατζάρι
* *[[Fedora  (ταινία 1978)]]*, αμερικανική ταινία του Μπίλι Γουάλιντερ

## Πληροφορική
* Fedora Linux, ένα λειτουργικό σύστημα (διανομή Linux)

## Τοποθεσίες
* Φεντόρα (Αλμπέρτα), περιοχή στον Καναδά
* Φεντόρα (Νότια Ντακότα), περιοχή στις ΗΠΑ
Δημήτρης Μυστακίδης

Ο **Δημήτρης Μυστακίδης** (Θεσσαλονίκη, 14 Μαρτίου 1970) είναι Έλληνας τραγουδοποιός. Η μουσική του έχει συνδεθεί αρκετά με τη λαϊκή κιθάρα.

## Βιογραφία
Ο Δημήτρης Μυστακίδης γεννήθηκε στη Θεσσαλονίκη στις 14 Μαρτίου του 1970. Σπούδασε θεωρητικά στο Σύγχρονο Ωδείο Θεσσαλονίκης. Μετρά πολλά χρόνια επαγγελματικής ενασχόλησης με τη μουσική. Θεωρείται μουσικός με συνθέσεις ευαίσθητες και συναισθηματικά φορτισμένες.

Σε αυτή την πορεία έχει συνεργαστεί με κορυφαίους καλλιτέχνες (συνθέτες, μουσικούς, ερμηνευτές) και έχει συμμετάσχει σε πάνω από 100 ηχογραφήσεις δίσκων. Από το 1994 ως το 2004 συμμετείχε στη μπάντα «Λοξή Φάλαγγα» του Νίκου Παπάζογλου παίζοντας κιθάρα και λαούτο, ενώ από το 2002 έως σήμερα συνεργάζεται με τον Θανάση Παπακωνσταντίνου.

Από το 2001 είναι καθηγητής στο τμήμα Λαϊκής και Παραδοσιακής Μουσικής του ΤΕΙ Ηπείρου (τωρινό Τμήμα Μουσικών Σπουδών του Πανεπιστημίου Ιωαννίνων), όπου, ως εμπειροτέχνης, διδάσκει λαϊκή κιθάρα και σύνολα, ενώ από το 2014 διδάσκει στο μεταπτυχιακό τμήμα της Σχολής Μουσικής Επιστήμης και Τέχνης του Πανεπιστημίου Μακεδονίας. Πήρε μέρος στη διεθνή συνάντηση λαουτοειδών που πραγματοποιήθηκε στο Μέγαρο Μουσικής Αθηνών τον Απρίλιο του 2005, μαζί με άλλους 15 δεξιοτέχνες από όλη τη Μεσόγειο.

Με την κυκλοφορία του πρώτου του προσωπικού δίσκου «16 Ρεμπέτικα με Κιθάρα» το 2007 έφερε στην πρώτη γραμμή την λαϊκή κιθάρα και την ιδιαίτερη τεχνική της. Ο δίσκος αυτός έγινε αφορμή για να δημιουργηθεί ένα ολόκληρο ρεύμα νέων κιθαριστών που μελέτησαν και ανέπτυξαν την ξεχασμένη τεχνική της λαϊκής κιθάρας.

Έχει εκδώσει δύο βιβλία. Το πρώτο, από τη σειρά «Παραδοσιακή Μουσική», το «Λαούτο: Τροπικότητα και εναρμόνιση» και το δεύτερο, από τη σειρά «Αστική Λαϊκή Μουσική», το «Λαϊκή Κιθάρα: Τροπικότητα και εναρμόνιση».

## Δισκογραφία

* *[[Μπαγλαμάς|Μπαγλαμάδες]] και τζουράδες* (1998)
* *16 ρεμπέτικα τραγούδια με κιθάρα* (2007)
* *Αψιλίες* (2009)
* *Ψιθυρίζοντας το ρεμπέτικο* (2013) με τον Ευγένιο Βούλγαρη
* *Εσπεράντο* (2015)
* *Amerika* (2017)
* *Εδώ κι εκεί* (2019)
* *16 ρεμπέτικα τραγούδια με κιθάρα (Remastered)* (2021)
* *Μόρσο* (2022)

## Παραπομπές


## Εξωτερικοί σύνδεσμοι

* 
* 

* 

Κατηγορία:Έλληνες τραγουδοποιοί
Κατηγορία:Έλληνες κιθαρίστες
Σαβεριά

Το **Σαβεριά** (γαλλικά: *Chavéria*) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

## Παραπομπές


Κατηγορία:Κοινότητες του Ζυρά
Βλαντίμιρ Καρα-Μούρζα

O **Βλαντίμιρ Βλαντιμίροβιτς Καρα-Μούρζα** ( και , γεννημένος στις 7 Σεπτεμβρίου 1981) είναι Ρώσος πολιτικός ακτιβιστής, δημοσιογράφος, συγγραφέας, σκηνοθέτης και πολιτικός κρατούμενος. Προστατευόμενος του Μπορίς Νεμτσόφ, υπηρετεί ως αντιπρόεδρος της Open Russia, μιας ΜΚΟ που ιδρύθηκε από τον Ρώσο επιχειρηματία και πρώην ολιγάρχη Μιχαήλ Χοντορκόφσκι, η οποία προωθεί την κοινωνία των πολιτών και τη δημοκρατία στη Ρωσία.    Εξελέγη στο Συντονιστικό Συμβούλιο της Ρωσικής Αντιπολίτευσης το 2012 και υπηρέτησε ως αναπληρωτής αρχηγός του Κόμματος της Λαϊκής Ελευθερίας από το 2015 έως το 2016. Έχει σκηνοθετήσει δύο ντοκιμαντέρ, το *They Chose Freedom* και το *Nemtsov*. Από το 2021, υπηρετεί ως σύμβουλος στο Raoul Wallenberg Center for Human Rights.  Του απονεμήθηκε το Βραβείο Πολιτικού Θάρρους το 2018. 

Τον Απρίλιο του 2022, ο Καρα-Μούρζα συνελήφθη με την κατηγορία της ανυπακοής των αστυνομικών εντολών. Αργότερα, η σύλληψή του παρατάθηκε αφού απάγγελθησαν νέες κατηγορίες για «απαξίωση» του στρατού και τον Οκτώβριο, νέες κατηγορίες για προδοσία απάγγελθησαν εναντίον του.  Η Διεθνής Αμνηστία και άλλοι χαρακτήρισαν τις κατηγορίες πολιτικά υποκινούμενες για τις αντιπολεμικές του απόψεις. Τον Απρίλιο του 2023 καταδικάστηκε σε 25 χρόνια φυλάκιση. 

Τον Οκτώβριο του 2022, ο Καρα-Μούρζα τιμήθηκε με το Βραβείο Ανθρωπίνων Δικαιωμάτων Βάτσλαλ Χάβελ. 

## Παραπομπές


Κατηγορία:Ρώσοι πολιτικοί ακτιβιστές
Κατηγορία:Ρώσοι δημοσιογράφοι
Κατηγορία:Ρώσοι συγγραφείς
Κατηγορία:Ρώσοι σκηνοθέτες
Wind Telecom

Η **Wind Telecom S.p.A.** (πρώην **Weather Investments S.p.A.**) είναι ιταλική εταιρεία χαρτοφυλακίου τηλεπικοινωνιών που ανήκει στην πολυεθνική εταιρεία τηλεπικοινωνιών VimpelCom Ltd.

Είναι μια διεθνής εταιρεία τηλεπικοινωνιών που προσφέρει υπηρεσίες τηλεφωνίας, Διαδικτύου και διεθνών επικοινωνιών σε περίπου 100 εκατομμύρια συνδρομητές στην Αλγερία, το Μπαγκλαντές, την Αίγυπτο, την Ιταλία, το Πακιστάν και τη Βόρεια Κορέα μέσω των θυγατρικών της Orascom Telecom Holding S.A.E. και Wind Telecomunicazioni S.p.A.

Η Wind Telecom είναι το σημείο εισόδου της επιλογής τόσο για τις τεχνικά προηγμένες αγορές και την υψηλή ανάπτυξη, όσο και για τις διεισδυμένες αναδυόμενες αγορές.

## Δραστηριότητα
Η Wind Telecom κατέχει το 100% της Wind Telecomunicazioni ("Wind"), του τρίτου μεγαλύτερου παρόχου κινητής τηλεφωνίας και του δεύτερου μεγαλύτερου πάροχου σταθερής γραμμής στην Ιταλία, με περισσότερους από 19 εκατομμύρια συνδρομητές κινητής τηλεφωνίας και πάνω από 2,9 εκατομμύρια άμεσους συνδρομητές σταθερής γραμμής από τον Νοέμβριο του 2010.

Η Wind Telecom ελέγχει επίσης και κατέχει το 50% συν μία μετοχή της Orascom Telecom Holding S.A.E. ("OTH"), μιας διεθνούς εταιρείας τηλεπικοινωνιών που λειτουργεί δίκτυα GSM σε επτά αγορές υψηλής ανάπτυξης στη Μέση Ανατολή, την Αφρική και τη Νότια Ασία, με συνολικό πληθυσμό υπό άδεια περίπου 460 εκατομμύρια με μέση διείσδυση κινητής τηλεφωνίας περίπου 29% τον Μάρτιο του 2007.

Η θυγατρική της Wind Telecom Orascom Telecom Holding είχε στο παρελθόν έμμεση μετοχική ιδιοκτησία στην καναδική εταιρεία κινητής τηλεφωνίας WIND Mobile, στην οποία είχε χορηγηθεί άδεια φάσματος στον Καναδά.

## Παραπομπές


## Εξωτερικοί σύνδεσμοι
* 

Κατηγορία:Τηλεπικοινωνιακές επιχειρήσεις
Κατηγορία:Πάροχοι υπηρεσιών διαδικτύου
Κατηγορία:Πάροχοι υπηρεσιών κινητής τηλεφωνίας
Κατηγορία:Ιταλικά εμπορικά σήματα
Πάμπαν (νησί)

thumb|upright=1.75|Χάρτης του Πάμπαν το 1955
To **Πάμπαν** (ταμίλ: பாம்பன் தீவு pāmpaṉ tīvu) γνωστό και ως νησί Ράμεσβαραμ (Rameswaram), είναι ένα νησί που βρίσκεται μεταξύ της χερσονήσου της Ινδίας και της Σρι Λάνκα, στο αρχιπέλαγος Ράμα Σέτου. Το δεύτερο μεγαλύτερο νησί του αρχιπελάγους, το νησί Πάμπαν ανήκει στην πολιτεία Ταμίλ Ναντού της Ινδίας. Είναι το μεγαλύτερο νησί στο Ταμίλ Ναντού. Οι δύο κύριες πόλεις στο νησί Πάμπαν είναι το Πάμπαν και το Ράμεσβαραμ. Υπάρχουν επίσης μικρότεροι οικισμοί στο νησί όπως το Thangachimadam.

Η αλυσίδα νησιών και υφάλων που σχηματίζεται από το νησί Πάμπαν, τη γέφυρα του Αδάμ και το νησί Μανάρ της Σρι Λάνκα χωρίζουν τον κόλπο του Παλκ και τον πορθμό του Παλκ στα βορειοανατολικά από τον κόλπο του Μανάρ στα νοτιοδυτικά. Το νησί Πάμπαν εκτείνεται για περίπου 30 χλμ. σε πλάτος από την πόλη Πάμπαν στα δυτικά μέχρι τα ερείπια του Ντανουσκόντι προς τα νοτιοανατολικά.

Το Ράμεσβαραμ με πληθυσμό 44.856 (απογραφή 2011) είναι η μεγαλύτερη και πιο πυκνοκατοικημένη πόλη του νησιού. Είναι ένας από τους πιο ιερούς ινδουιστικούς θρησκευτικούς χώρους και προορισμός προσκυνήματος για χιλιάδες Ινδουιστές κάθε χρόνο. Ο ναός Ramanathaswamy στο Ράμεσβαραμ έχει τον μεγαλύτερο διάδρομο στην Ασία. Το Ράμεσβαραμ βρίσκεται στο κέντρο του νησιού, περίπου 11 χιλιόμετρα από την πόλη Πάμπαν και 18 χιλιόμετρα από το Ντανουσκόντι (Dhanushkodi).

Το Πάμπαν, που βρίσκεται στο δυτικό άκρο του νησιού Πάμπαν, είναι ψαροχώρι και λιμάνι και κύριο σημείο εισόδου για το κέντρο προσκυνήματος του Ράμεσβαραμ. Έχει πληθυσμό περίπου 9.000 κατοίκους. Η σημασία του έχει ενισχυθεί γιατί βρίσκεται στο ανατολικό άκρο της γέφυρας Πάμπαν μέσω της οποίας εισέρχονται οι προμήθειες στο νησί. Το Πάμπαν απέχει 11 χιλιόμετρα από το Ράμεσβαραμ, 30 χιλιόμετρα από την άκρη του Ντανουσκόντι και περίπου 7 χιλιόμετρα από το Mandapam στην ηπειρωτική χώρα της Ινδίας. Χωρίζεται από την ηπειρωτική χώρα της Ινδίας με μια στενή λωρίδα θάλασσας.

Στο ανατολικό άκρο του νησιού βρίσκεται η τοποθεσία Ντανουσκόντι, λιμάνι και κέντρο προσκυνήματος, που παρασύρθηκε από τον κυκλώνα του Δεκεμβρίου του 1964. Πριν από την καταστροφή του ήταν μια ακμάζουσα πόλη και ένας εξέχων τόπος προσκυνήματος. Στην ακμή του, συναγωνιζόταν το Ράμεσβαραμ σε μέγεθος και πληθυσμό. Ωστόσο, ο κυκλώνας του Δεκεμβρίου του 1964 κατέστρεψε την πόλη στο σύνολό της σκοτώνοντας πάνω από 2.000 ανθρώπους. Σπίτια, ναοί, εκκλησίες και ιατρεία καταστράφηκαν αφήνοντας τίποτα άλλο παρά μια πόλη φάντασμα. Το Ντανουσκόντι ήταν καλά συνδεδεμένο σιδηροδρομικώς και οδικώς με το Πάμπαν και την ηπειρωτική χώρα μέχρι να χτυπήσει ο κυκλώνας. Τα ερείπια του σταθμού και της σιδηροδρομικής γραμμής έχουν μείνει ανέγγιχτα, καθιστώντας έτσι την πόλη φάντασμα δημοφιλή τουριστικό προορισμό.

Κατηγορία:Νησιά της Ινδίας
Κατηγορία:Νησιά του Ινδικού Ωκεανού
Κοινόν των Κρητών

Το **Κοινόν των Κρητών** ήταν ένα κίνημα των προεστών και προκρίτων των Σφακιών αλλά και άλλων για να αποφασίσουν από κοινού τις επόμενες πράξεις τους.

## Ιστορικό
*Η 1η συνάντηση* του Κοινού των Κρητών έγινε με μεγάλη προφύλαξη στις 7 Απριλίου (Μεγάλη Πέμπτη) του 1821 στα **Γλυκειά Νερά**. Ύστερα από αρκετή συζήτηση και αμφιβολίες αποφασίστηκε ότι η επανάσταση ήταν απολύτως αναγκαία στην Κρήτη. Την ομόφωνη απόφαση για την επανάσταση έπρεπε να την υποβάλλουν σύμφωνα με τα κρητικά έθιμα στην έγκριση των πολλών.

*Η 2η σύσκεψη* του Κοινού των Κρητών πραγματοποιήθηκε στη **Θυμιανή Παναγία**. Η 2η συνέλευση αποφασίζει ότι η επανάσταση είναι αναπόφευκτη δεδομένων των συνθηκών που επικρατούσαν σε όλη την Κρήτη και να ενημερώσουν, ώστε να πάρουν την έγκριση των απουσιαζόντων στις 15 Απριλίου του 1821. Μέχρι να συγκεντρωθούν και να οργανωθούν οι Σφακιανοί στο **Λουτρό στις 18 Απριλίου** σύμφωνα με τα έθιμά τους στη γενική συνέλευση, έπρεπε να εγκριθεί και από τον λαό η απόφαση για το ξέσπασμα της επανάστασης, ενώ τότε ειδοποιήθηκαν οι Φιλελεύθεροι.

Την απόφαση που πήραν έπρεπε να την ανακοινώσουν και να την υποβάλλουν στην έγκριση των προκρίτων των επαρχιών της Κρήτης για αυτό έστειλαν πολλούς για να ενημερώσουν. Αφότου ενημερώθηκαν καθορίστηκε μετά από λίγες μέρες η Γενική Συνέλευση στο Λουτρό, συγκεκριμένα στις 18 Απριλίου του 1821, ενώ στις 15 του ίδιου μήνα στην εορτή της Ζωοδόχου Πηγής συγκεντρώθηκαν όλοι στην Θυμιανή Παναγία. Στην εκκλησία ενημερώθηκαν για τα τελευταία νέα περί της επανάστασης όσοι δεν είχαν γνώση των τελευταίων εξελίξεων και, αφού ενέκριναν τις αποφάσεις, λειτούργησαν την εκκλησία και πήραν από κοινού κάποια προκαταρκτικά μέτρα, που θεωρήθηκαν άκρως απαραίτητα τότε για την διασφάλιση της μυστικότητας και της συνέχισης της επανάστασης.

Κατηγορία:Ελληνική Επανάσταση του 1821
Κατηγορία:Επαναστάσεις της Κρήτης
Κατηγορία:Σφακιά
Παναγιώτης Λοϊζίδης

Ο **Παναγιώτης Λοϊζίδης** ( γεννημένος 28 Φεβρουαρίου 1995), είναι Κύπριος ποδοσφαιριστής, ο οποίος αγωνίζεται ως δεξιός μπακ στο Κυπριακό πρωτάθλημα Β' κατηγορίας, στην ομάδα Ομόνοια Αραδίππου.Είναι ένας παίκτης όπου εκτός από δεξιός μπακ μπορεί να παίξει τόσο ως αριστερός μπακ, τόσο ως και αμυντικός.

## Γενικές πληροφορίες
Ο Παναγιώτης Λοϊζίδης γεννήθηκε στις 28/02/1995( ηλικία 28 ετών) και κατάγεται από την Κύπρο, συγκεκριμένα από την Λάρνακα. Έχει ύψος 1.80 και αγωνίζεται κυρίως ως δεξιός μπακ. Άρχισε την καρίερα του στην Ανόρθωση, ενώ την συγκεκριμένη περίοδο είναι στην Ομόνοια Αραδίππου, με αριθμό φανέλας το 95.

## Καριέρα
Ο Παναγιώτης Λοϊζίδης καθώς αγωνίζεται με την γαλαζό-άσπρη φανέλα έχει κατορθώσει 1 γκολ στην τρέχουσα αυτή σεζόν, έχοντας αγωνιστεί σε 10 αγώνες. Δέχθηκε 3 κίτρινες κάρτες ενώ δεν πήρε καμία κόκκινη κάρτα προς στιγμής.

## Παραπομπές


Κατηγορία:Αλκή Ορόκλινη
Κατηγορία:Ομόνοια Αραδίππου
Διοργανώσεις Ε.Π.Σ. Κορινθίας 2022–23

Για την **περίοδο 2022–23**, η Ένωση Ποδοσφαιρικών Σωματείων Κορινθίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Κορινθίας.

Η πρωταθλήτρια ομάδα της Ε.Π.Σ. Κορινθίας προκρίνεται στο Πρωτάθλημα Πρωταθλητριών Ε.Π.Σ. για να διεκδικήσει τον προβιβασμό στη Γ΄ Εθνική. Η ομάδα που ανακηρύσσεται κυπελλούχος Ε.Π.Σ. Κορινθίας, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Για την περίοδο 2022-23 η δομή του πρωταθλήματος της Ε.Π.Σ. Κορινθίας είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Α΄ Κατηγορία
Η Α΄ Κατηγορία διεξάγεται με τη συμμετοχή 16 συλλόγων. 

Η πρωταθλήτρια ομάδα προκρίνεται στο Πρωτάθλημα Πρωταθλητριών Ε.Π.Σ. μέσω του οποίου μπορεί να διεκδικήσει την άνοδο στην Γ΄ Εθνική, ενώ οι 2 τελευταίες υποβιβάζονται στη Β΄ Κατηγορία της επόμενης περιόδου.

Πρωταθλήτρια αναδείχθηκε η ομάδα του Π.Α.Σ. Κόρινθος, η οποία προκρίθηκε στο Πρωτάθλημα Πρωταθλητριών Ε.Π.Σ. διεκδικώντας την άνοδο στην Γ΄ Εθνική.

Πηγή Ε.Π.Σ. Κορινθίας

### Β΄ Κατηγορία
Η Β΄ Κατηγορία διεξάγεται με τη συμμετοχή 16 συλλόγων. 

Η πρωταθλήτρια και η δευτεραθλήτρια ομάδα προβιβάζονται στην Α΄ Κατηγορία της επόμενης περιόδου.

Πηγή Ε.Π.Σ. Κορινθίας

### Γ΄ Κατηγορία
Η Γ΄ Κατηγορία διεξάγεται με τη συμμετοχή 9 συλλόγων. 

Η πρωταθλήτρια και η δευτεραθλήτρια ομάδα προβιβάζονται στη Β΄ Κατηγορία της επόμενης περιόδου.

Πηγή Ε.Π.Σ. Κορινθίας 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Κορινθίας. 

Το κύπελλο της περιόδου 2022–23 κατέκτησε η ομάδα του Α.Σ. Αγίων Θεοδώρων για πρώτη φορά στην ιστορία της.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Κορινθίας
Κατηγορία:Εγχώρια ποδοσφαιρικά πρωταθλήματα 2022–2023
Κατηγορία:Εγχώρια ποδοσφαιρικά κύπελλα 2022-2023
Ράνια Θρασκιά

Η **Ράνια (Ουρανία) Θρασκιά** (Θεσσαλονίκη, 12 Ιουνίου 1974) είναι Ελληνίδα πολιτικός, κλινική ψυχολόγος, παιδαγωγός, οικογενειακή σύμβουλος, συγγραφέας και τηλεπαρουσιάστρια, η οποία το 2023 εκλέχθηκε βουλευτής με το κόμμα του ΣΥΡΙΖΑ στην Α΄ Θεσσαλονίκης και τον Φεβρουάριο 2025 εντάχθηκε στο ΠΑΣΟΚ – Κίνημα Αλλαγής.

## Βιογραφία
Γεννήθηκε και μεγάλωσε στη Θεσσαλονίκη. Σπούδασε στο Παιδαγωγικό Τμήμα Δημοτικής Εκπαίδευσης (Πανεπιστήμιο Αιγαίου). Άρχισε μεταπτυχιακό πρόγραμμα σπουδών στην Ισπανία (Πανεπιστήμιο της Σαλαμάνκα) με ειδίκευση στην ψυχολογία, το οποίο τελικά δεν ολοκλήρωσε ποτέ. Ολοκλήρωσε μεταπτυχιακές σπουδές στο Πανεπιστήμιο του Ανατολικού Λονδίνου στην κλινική και κοινοτική ψυχολογία χωρίς να φύγει από την Ελλάδα και εξειδικεύεται στη συστημική θεραπεία.

Εργάστηκε ως παρουσιάστρια και δημοσιογράφος στα τηλεοπτικά κανάλια Μακεδονία TV, ANT1, MEGA και ALTER. Τρία χρόνια εργάστηκε ως παρουσιάστρια δελτίων ειδήσεων και ενημερωτικών εκπομπών στον ΑΝΤ1. Το 2003 ξεκίνησε την καριέρα της στον τηλεοπτικό σταθμό MEGA (εκπομπή *[[Όμορφος Κόσμος το πρωί]]*, από κοινού με τον Γρηγόρη Αρναούτογλου) και ακολούθως εργάστηκε στο κανάλι ALTER.

## Πολιτική σταδιοδρομία

### ΣΥΡΙΖΑ
Τον Απρίλιο του 2023 ανακοινώθηκε η υποψηφιότητα της στις βουλευτικές εκλογές, στην Α΄ Θεσσαλονίκης με τον ΣΥΡΙΖΑ - Προοδευτική Συμμαχία. Εξελέγη βουλευτής, με 15.034 σταυρούς προτίμησης στις εκλογές του Μαΐου και επανεξελέγη στις εκλογές του Ιουνίου. Αποχώρησε από το κόμμα (ΣΥΡΙΖΑ Π.Σ.) στις 10 Δεκεμβρίου 2024, με δήλωση ανεξαρτητοποίησης προς τον πρόεδρο της Βουλής.

Τον Φεβρουάριο του 2025 ανακοινώθηκε η προσχώρηση της στο ΠΑΣΟΚ – Κίνημα Αλλαγής.

## Οικογενειακή σύμβουλος
Ολοκλήρωσε πρόγραμμα ειδίκευσης στην οικογενειακή συμβουλευτική και έχει πιστοποίηση ως σύμβουλος ψυχικής υγείας. Είναι τακτικό μέλος της Ελληνικής Εταιρείας Συμβουλευτικής.

Έχει συγγράψει βιβλίο υπό τον τίτλο «*Κοιτάω Μπροστά*», το οποίο και κυκλοφόρησε από τις Εκδόσεις Διόπτρα.

## Προσωπική ζωή
Από το 2008 μέχρι το 2017 ήταν παντρεμένη με τον γιατρό Ανδρέα Φωτόπουλο. Απέκτησαν δύο γιους, τον Διονύση (γενν. 2009) και τον Κωστή (γενν. 2011). Είναι κουμπάρα με τους Μύρωνα Στρατή, Μαίρη Συνατσάκη και Παναγιώτη Χατζηδάκη καθώς είναι νονοί του δεύτερου γιου της. Με Συνατσάκη - Χατζηδάκη υπήρξαν συνεργάτες στην εκπομπή «Elatte».

## Φιλμογραφία
### Τηλεόραση

### Σινεμά

## Παραπομπές


Κατηγορία:Ελληνίδες δημοσιογράφοι
Κατηγορία:Βουλευτές Α΄ Θεσσαλονίκης
Κατηγορία:Βουλευτές εκλεγμένοι με τον ΣΥΡΙΖΑ
Μοναστήρι του Ακνέρ

thumb|«Μάχη του Αβαράιρ», 1482, έρημος Ακάντς, έργο του Καραπέτ Μπερκρετσί
Το **μοναστήρι Ακνέρ** (αρμενικά: Ակներ վանք, Ακνέρ βανκ') είναι ένα κατεστραμμένο αρμενικό μοναστήρι κοντά στο χωριό Έγνερ της επαρχίας Αδάνων της σημερινής Τουρκίας.

Ήταν ένα από τα σημαντικότερα μοναστήρια του Αρμενικού Βασιλείου της Κιλικίας. Χτίστηκε από τον βασιλέα Λέοντα Γ΄ της Αρμενίας το 1198–1203 μ.Χ. και εχρίσθη από τον Καθολικό (Πατριάρχη) της Κιλικιανής Αρμενίας Γρηγόριο Απιράτ.

Το μοναστήρι Ακνέρ αποτελούνταν από τρεις ναούς: Αγ.  Μήτηρ Θεού (Սբ. Աստվածածին), Αγ. Ιάκωβος (Սբ. Հակոբ) και Άγιοι Απόστολοι (Սբ. Առաքելոց).

## Ετυμολογία
Το μοναστήρι ήταν γνωστό με διάφορες ονομασίες:
# Ακνέρ () (ή Ακναγμπιούρ) αμφότερα σημαίνουν «*ρυάκια*» στην Παλαιά Αρμενική Γλώσσα. Το μοναστήρι χτίστηκε σε θέση γεμάτη ρέματα κοντά στο χωριό *Ακνέρ* αντιστοιχώντας γεωγραφικά στο σημερινό χωριό *Έγνερ*.
# Ακάντς Αναπάτ () στην Αρμενική γλώσσα  σημαίνει *ο ναός στα ρέματα*.

## Παραπομπές


Κατηγορία:Κατεστραμμένα αρμενικά μοναστήρια στην Τουρκία
Κατηγορία:Αρμενικό Βασίλειο της Κιλικίας
Λονβί-συρ-λε-Ντου

Το **Λονβί-συρ-λε-Ντου** (, ) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες του Ζυρά
Κόλπος της Καρπεντάρια

Ο **Κόλπος της Καρπεντάρια** (αγγλικά: Gulf of Carpentaria, /kɑːrpənˈtɛəriə/) είναι μια μεγάλη, ρηχή θάλασσα που περικλείεται από τρεις πλευρές από τη βόρεια Αυστραλία και οριοθετείται στα βόρεια από την ανατολική Θάλασσα της Αραφούρα (το σώμα νερού που βρίσκεται μεταξύ Αυστραλίας και Νέας Γουινέας). Το βόρειο όριο ορίζεται γενικά ως μια γραμμή από το Σλέιντ Πόιντ (Slade Point), Κουίνσλαντ (η βορειοδυτική γωνία της χερσονήσου Κέιπ Γιορκ) στα βορειοανατολικά, έως το Ακρωτήριο Άρνεμ (Cape Arnhem) στη χερσόνησο Gove, Βόρεια Επικράτεια (το ανατολικότερο σημείο της Arnhem Land) στα δυτικά.
thumb|right|Ο κόλπος της Καρπεντάρια από έναν ολλανδικό χάρτη του 1859.
Στο στόμιό του, ο κόλπος έχει πλάτος 590 χλμ. και νοτιότερα, 675 χλμ. Το μήκος βορρά-νότου υπερβαίνει τα 700 χλμ. Καλύπτει μια υδάτινη έκταση περίπου 300.000 τ.χλμ.. Το γενικό βάθος είναι μεταξύ 55 και 66 μέτρων και δεν υπερβαίνει τα 82 μέτρα. Το παλιρροιακό εύρος στον κόλπο της Καρπεντάρια είναι μεταξύ δύο και τριών μέτρων. Ο κόλπος και η παρακείμενη υφαλοκρηπίδα Σαχούλ ήταν ξηρά κατά την τελευταία εποχή των παγετώνων πριν από 18.000 χρόνια, όταν η παγκόσμια στάθμη της θάλασσας ήταν περίπου 120 μέτρα κάτω από τη σημερινή της θέση. Εκείνη την εποχή μια μεγάλη, ρηχή λίμνη καταλάμβανε το κέντρο του σημερινού κόλπου. Ο κόλπος φιλοξενεί μια βυθισμένη επαρχία κοραλλιογενών υφάλων που αναγνωρίστηκε μόλις το 2004.
thumb|Παραλία Karumba, Κουίνσλαντ.
## Ιστορία
Ο πρώτος Ευρωπαίος εξερευνητής που επισκέφτηκε την περιοχή (και την Αυστραλία) ήταν ο Ολλανδός Βίλεμ Γιάνσον (Willem Janszoon) (το όνομα του οποίου γράφεται επίσης ως Jansz) στο ταξίδι του το 1605–06. Ο συμπατριώτης του, Jan Carstenszoon (ή Carstensz), επισκέφτηκε τον κόλπο το 1623 και ονόμασε τον κόλπο προς τιμή του Pieter de Carpentier, τότε Γενικού Κυβερνήτη των Ολλανδικών Ανατολικών Ινδιών. Ο Άμπελ Τάσμαν εξερεύνησε επίσης την ακτή το 1644. Η περιοχή εξερευνήθηκε αργότερα και χαρτογραφήθηκε από τον Μάθιου Φλίντερς το 1802 και το 1803.
thumb|Φόρτωση μεταλλεύματος από ορυχείο ψευδαργύρου στον ποταμό Μακάρθουρ στο Bing Bong Loading Facility το 2011.
Η πρώτη χερσαία αποστολή που έφτασε στον κόλπο ήταν η αποστολή Burke and Wills, με επικεφαλής τους Robert O'Hara Burke και William John Wills, η οποία έφυγε από τη Μελβούρνη της Βικτώριας τον Αύγουστο του 1860 και έφτασε στις εκβολές του ποταμού Bynoe τον Φεβρουάριο του 1861.

## Παραπομπές


Κατηγορία:Κόλποι του Ειρηνικού Ωκεανού
Κατηγορία:Κόλποι της Αυστραλίας
Εντ ντε Πεν

Ο **Εντ ντε Πεν** ή **Εύδης ντε Πινς** (1212 - 24 Μαρτίου 1296) ήταν ο 23ος Μέγας Μάγιστρος των Ιωαννιτών Ιπποτών των Ιεροσολύμων (1294 - 1296), διαδέχθηκε τον Ζαν ντε Βιλιέ. Το Τάγμα μετακινήθηκε στην εποχή του στην πρωτεύουσα της Κύπρου Λεμεσό, τον διαδέχθηκε ο Γκιγιώμ ντε Βιλαρέ. Ο Εντ ντε Πεν διορίστηκε Υφασματέμπορος του Τάγματος του Αγίου Ιωάννη της Ιερουσαλήμ (7 Οκτωβρίου 1273), κατόπιν διορίστηκε Αρχιστράτηγος του Τάγματος (28 Δεκεμβρίου 1287). Στα τέλη του 1293 και πριν τις 30 Σεπτεμβρίου 1294 εξελέγη Μέγας Μάγιστρος του Τάγματος των Ιωαννιτών, με την ιδιότητα αυτή προήδρευσε στην πρώτη Σύνοδο του Τάγματος στην Λεμεσό. Στις αρχές του 1295 ξέσπασε κρίση στους κόλπους του Τάγματος στην σύγκρουση ανάμεσα στον Βονιφάτσιο ντε Καλαμαντράνα, Μέγα Διοικητή των Υπερποντίων και στον Γκιγιώμ ντε Βιλαρέ Προκαθήμενο του Σαιν Ζιλ. Ο Πάπας Βονιφάτιος Η΄ κλήθηκε να λύσει τις διαφορές στους κόλπους του Τάγματος (12 Αυγούστου 1295). Οι Ιππότες ήθελαν την δημιουργία επταετούς Συμβουλίου με έναν εκπρόσωπο από κάθε γλώσσα που μιλούσαν οι Ιππότες, με στόχο την συγκυβέρνηση με τον Μέγα Μάγιστρο. Ο πάπας αρνήθηκε την πρόταση, έστειλε επιστολή στον Εντ ντε Πεν (12 Αυγούστου 1295) με την οποία του υπενθύμισε *"τα προηγούμενα λάθη του και του ζήτησε να υπερασπιστεί τις διατάξεις του Τάγματος"*. Δεν είναι γνωστό αν ο πάπας επιτέθηκε στον Εντ ντε Πεν με πρόσχημα την κακή διοίκηση ή την ασέβεια του, σε κάθε περίπτωση αδιαφόρησε και ο πάπας τον κάλεσε σε απολογία. Ο Εντ ντε Πεν ήταν έτοιμος να ταξιδεύσει στην Ρώμη αλλά πέθανε ενώ βρισκόταν ακόμα στην Λεμεσό, τον διαδέχθηκε ο Γκιγιώμ ντε Βιλαρέ.

## Παραπομπές



## Πηγές

*Delaville Le Roulx, Joseph (1904). Les Hospitaliers en Terre Sainte et à Chypre (1100-1310). E. Leroux, Paris.
*Demurger, Alain (2013). Les Hospitaliers, De Jérusalem à Rhodes 1050-1317. Tallandier, Paris. 
*Flavigny, Bertrand Galimard (2006). Histoire de l'ordre de Malte. Perrin, Paris. 
*Harot, Eugène (1911). Essai d'armorial des grands maîtres de l'Ordre de Saint-Jean de Jérusalem. Collegio araldico.
*Hitti, Philip Khuri (1937). History of the Arabs. Macmillan, New York.
*Josserand, Philippe (2009). Prier et combattre, Dictionnaire européen des ordres militaires au Moyen Âge. Fayard, Paris. 
*Lock, Peter (2006). The Routledge Companion to the Crusades. Routledge. 
*Luke, Harry (1969). The Kingdom of Cyprus, 1291–1369 (PDF). A History of the Crusades (Setton), Volume III.
*Murray, Alan V. (2006). The Crusades—An Encyclopedia. ABC-CLIO. 
*Nicholson, Helen J. (2001). The Knights Hospitaller. Boydell & Brewer. 
*Runciman, Steven (1954). A History of the Crusades, Volume Three: The Kingdom of Acre and the Later Crusades. Cambridge University Press. 
*Setton, Kenneth M. (1969). A History of the Crusades. University of Wisconsin Press.
*Vann, Theresa M. (2006). Order of the Hospital. The Crusades––An Encyclopedia, pp.&nbsp;598–605.
*Zaida, Mustafa (1969). The Mamluk Sultans, 1291–1517 (PDF). A History of the Crusades (Setton), Volume III.

Κατηγορία:Οσπιτάλιοι Ιππότες
Επιστήμη και τεχνολογία στη Βουλγαρία

Η **επιστήμη και η τεχνολογία στη Βουλγαρία** διεξάγονται σε διάφορα ιδρύματα, τα οποία ανήκουν στη Βουλγαρική Ακαδημία Επιστημών, και σε διάφορα πανεπιστήμια.

## Επισκόπηση
Οι δαπάνες για την έρευνα και την ανάπτυξη είναι χαμηλές, ανέρχονται στο 0,75% του ΑΕΠ και το μεγαλύτερο μέρος της δημόσιας χρηματοδότησης πηγαίνει στην Βουλγαρική Ακαδημία Επιστημών. Οι ιδιωτικές επιχειρήσεις αντιπροσώπευσαν πάνω από το 73% των δαπανών και απασχόλησαν το 42% των 22.000 ερευνητών της Βουλγαρίας το 2015. Την ίδια χρονιά η Βουλγαρία κατέλαβε την 39η θέση μεταξύ 50 χωρών στο Δείκτη Καινοτομίας του Bloomberg, με την υψηλότερη βαθμολογία στην εκπαίδευση (24η θέση) και την χαμηλότερη βαθμολογία στην μεταποίηση (48η θέση). Το 2020 η Βουλγαρία κατέλαβε την 42η θέση και είδε αύξηση στο τομέα της μεταποίησης (33η θέση). Το 2021 η Βουλγαρία κατέλαβε την 35η θέση στον Παγκόσμιο Δείκτη Καινοτομίας, από την 40η θέση το 2019.

Η χρόνια κυβερνητική υποεπένδυση στην έρευνα από το 1990 μέχρι σήμερα ανάγκασε πολλούς επαγγελματίες της επιστήμης και της μηχανικής να εγκαταλείψουν τη Βουλγαρία. Παρά την έλλειψη χρηματοδότησης, παραμένει ισχυρή η έρευνα στη χημεία, τη φυσική και την επιστήμη των υλικών.

Τα υψηλά επίπεδα συμμετοχής των γυναικών στην επιστήμη και τη μηχανική, ως κληρονομιά της σοσιαλιστικής εποχής, είναι χαρακτηριστικά σε όλους τους τομείς της έρευνας.

## Παραπομπές


## Εξωτερικοί σύνδεσμοι
*
Άννα Καρίμα

Η **Άννα Καρίμα** (1871-1949) ήταν Βουλγάρα συγγραφέας, μεταφράστρια, εκδότρια, δημοσιογράφος, σουφραζέτα και ακτιβίστρια για τα δικαιώματα των γυναικών. Ήταν συνιδρύτρια της Βουλγαρικής Ένωσης Γυναικών και διετέλεσε πρόεδρός της από το 1901 έως το 1906.

## Βιογραφία
Ήταν κόρη του εμπόρου σιταριού Τόντορ Βέλκοβ και εργαζόταν ως δασκάλα. Το 1888 παντρεύτηκε τον σοσιαλιστή Γιάνκο Σακάζωφ. Έκανε την πρώτη της εμφάνιση και έγινε γνωστή ως συγγραφέας το 1891. Το 1894 η οικογένεια μετακόμισε στη Σόφια, όπου η ίδια δραστηριοποιήθηκε στο πλαίσιο της κοινωνικής μεταρρύθμισης. Το 1897 ίδρυσε την εταιρεία «Συνείδηση» και άρχισε να κάνει εκστρατεία για την εκπαίδευση των γυναικών. Μια από τις εκστρατείες της ήταν να ιδρύσει τμήμα γυναικών στο Πανεπιστήμιο της Σόφιας. Από το 1899 εξέδιδε την εφημερίδα «Γυναικεία Φωνή» μαζί με την Τζούλια Μαλίνοβα και το 1901 συνίδρυσαν την Βουλγαρική Ένωση Γυναικών, με την Καρίμα ως πρώτη πρόεδρό της. Η οργάνωση αυτή αποτελούσε ομπρέλα των 27 τοπικών γυναικείων οργανώσεων που είχαν ιδρυθεί στη Βουλγαρία από το 1878. Ιδρύθηκε ως απάντηση στους περιορισμούς των γυναικών στην εκπαίδευση και στην πρόσβαση στη τριτοβάθμια εκπαίδευση την δεκαετία του 1890 με στόχο την περαιτέρω πνευματική ανάπτυξη και συμμετοχή των γυναικών. Το 1906, η Καρίμα αποχώρησε από την Βουλγαρική Ένωση Γυναικών και ίδρυσε την αντίπαλη γυναικεία οργάνωση «Ίσα Δικαιώματα» (1908- 1921). Περιόδευσε στη χώρα δίνοντας διαλέξεις για την μεταρρύθμιση των δικαιωμάτων των γυναικών. Το 1918 άνοιξε το πρώτο κέντρο ημερήσιας φροντίδας για εργαζόμενες μητέρες στη Βουλγαρία. Εξορίστηκε για πολιτικούς λόγους από το 1921 έως το 1928.

## Παραπομπές


## Πηγές
* Francisca de Haan, Krasimira Daskalova & Anna Loutfi: Biographical Dictionary of Women's Movements and Feminisms in Central, Easterna and South Eastern Europe, 19th and 20th centuries Central European University Press, 2006
* Blanca Rodriguez Ruiz & Ruth Rubio-Marín: The Struggle for Female Suffrage in Europe: Voting to Become Citizens 2012

Κατηγορία:Βούλγαροι συγγραφείς
Κατηγορία:Βούλγαροι μεταφραστές
Κατηγορία:Βούλγαροι δημοσιογράφοι
Κατηγορία:Βούλγαροι φεμινιστές
Κατηγορία:Σουφραζέτες
Νικολάι Χατζιγκένοβ

Ο **Νικολάι Ντιμιτρόβ Χατζιγκένοβ** (βουλγάρικα: Николай Димитров Хаджигенов) (γενν. 30 Ιουνίου 1971) είναι Βούλγαρος δικηγόρος, δημόσιο πρόσωπο και πολιτικός.

## Βιογραφία
Ο Χατζιγκένοβ γεννήθηκε στις 30 Ιουνίου 1971 στη Σόφια της Βουλγαρίας. Αποφοίτησε από την Νομική Σχολή του Νέου Βουλγάρικου Πανεπιστημίου. Είναι ακτιβιστής για τα δημόσια δικαιώματα και συνήγορος υπεράσπισης ποινικών κατηγοριών, ο οποίος συχνά συζητά για αστικά και πολιτικά θέματα στο προσωπικό του ιστολόγιο. Απέκτησε αναγνωρισιμότητα ως συνήγορος υπεράσπισης της Ντεσίσλαβα Ιβάντσεβα, πρώην δημάρχου στην περιοχή Μλάντοστ στη Σόφια.

Ο Χατζιγκένοβ είναι ένας από τους διοργανωτές των βουλγάρικων διαδηλώσεων που έλαβαν χώρα το 2020-2021 και ειλικρινής πολέμιος της διεφθαρμένης εξουσίας και της ολιγαρχίας που κατατρώει την βουλγαρική νομολογία, την πολιτική και τις επιχειρήσεις.

Εξελέγη βουλευτής στην 45η εθνοσυνέλευση, από την 25η εκλογική περιφέρεια, στην πόλη της Σόφιας, από το κόμμα συνασπισμού Stand Up! Mafia, Get Out! Εξελέγη βουλευτής στην 46η εθνοσυνέλευση, από την 25η εκλογική περιφέρεια, στην πόλη της Σόφιας, από το κόμμα συνασπισμού Stand Up.BG! We are coming!

## Δημόσια δραστηριότητα
Τον Μάρτιο 2021, η θέση του κόμματος συνασπισμού Stand Up! Mafia, Get Out! δημοσιεύτηκε στην εφημερίδα 24 Chasa. Σε αυτή τη δήλωση το κόμμα τασσόταν κατά του γάμου των ομοφυλόφιλων και της Σύμβασης της Κωνσταντινούπολης. Μετά από αυτή τη δήλωση, ο Χατζιγκένοβ και ο Βίκτορ Λίλοβ - ο μοναδικός ανοιχτά ομοφυλόφιλος υποψήφιος βουλευτής στην 45η εθνοσυνέλευση, πραγματοποίησαν συνάντηση με την ΛΟΑΤ+ κοινότητα.

Ο δικηγόρος Χατζιγκένοβ υποστηρίζει δημόσια τον αγώνα για τα δικαιώματα των ΛΟΑΤΚΙ ατόμων, αλλά δηλώνει την υποστήριξή του ως προσωπική άποψη και όχι εκ μέρους του κόμματός του.

## Παραπομπές


Κατηγορία:Βούλγαροι πολιτικοί
Κατηγορία:Βούλγαροι δικηγόροι
Κατηγορία:Ακτιβιστές δικαιωμάτων ΛΟΑΤ
Βουλγαρική Ένωση Γυναικών

Η **Βουλγαρική Ένωση Γυναικών** (Bulgarian Women's Union ; βουλγάρικα : Български женски съюз, 'Balgarski Zhenski Sayuz' \'b&l-gar-ski 'zhen-ski s&-'yuz\) ήταν μια οργάνωση για την προάσπιση των δικαιωμάτων των γυναικών που δραστηριοποιήθηκε στη Βουλγαρία από το 1901 έως το 1944.

Το 1901 η οργάνωση ιδρύθηκε από τις Βέρα Μπλαγκόεβα, Εκατερίνα Καραβέλοβα, Άννα Καρίμα, Κίνα Κονόβα, Τζούλια Μαλίνοβα και Τζένι Πάτεβα. Ήταν μια οργάνωση ομπρέλα των 27 τοπικών γυναικείων οργανώσεων που είχαν ιδρυθεί στη Βουλγαρία από το 1878. Ιδρύθηκε ως απάντηση στους περιορισμούς των γυναικών στην εκπαίδευση και στην πρόσβαση στη τριτοβάθμια εκπαίδευση τη δεκαετία του 1890, με στόχο την περαιτέρω πνευματική ανάπτυξη και συμμετοχή των γυναικών. Διαλύθηκε μετά την ανάληψη της εξουσίας από τους κομμουνιστές στη Βουλγαρία το 1944 και αντικαταστάθηκε από τη Βουλγαρική Εθνική Ένωση Γυναικών.

; Πρόεδροι:
# 1901-1906: Άννα Καρίμα
# 1908-1910: Τζούλια Μαλίνοβα
# 1912-1926: Τζούλια Μαλίνοβα
# 1926-1944: Ντιμιτράνα Ιβάνοβα

## Παραπομπές
### Αναφορές

### Βιβλιογραφία
*

Κατηγορία:Φεμινισμός
Κατηγορία:Κοινωνία της Βουλγαρίας
Πραξιτέλης Τζανουλίνος

Ο **Πραξιτέλης Τζανουλίνος** (Φαλατάδος Τήνου, 1955) είναι Έλληνας γλύπτης και πανεπιστημιακός.

## Βιογραφία
Ο Τζανουλίνος γεννήθηκε το 1955 στον Φαλατάδο της Τήνου. Σπούδασε αρχικά στη Σχολή Καλών Τεχνών Πανόρμου Τήνου και αργότερα στην ΑΣΚΤ, όπου υπήρξε μαθητής του Γιάννη Παππά, με τον οποίο συνδέθηκε φιλικά. Το 1987 τιμήθηκε με το βραβείο γλυπτικής της Ακαδημίας Αθηνών και από το 1989 διδάσκει γλυπτική και συντήρηση γλυπτών στο Πανεπιστήμιο Δυτικής Αττικής (ΤΕΙ Αθήνας πριν τη συγχώνευσή του με το ΤΕΙ Πειραιά).
μικρογραφία|177x177εσ|Αποκαλυπτήρια της προτομής του Κ. Μπαστιά στην Αθήνα.|αριστερά
Έχει συμμετάσχει σε διάφορες εκθέσεις, ενώ έργα του βρίσκονται σε μουσεία, συλλογές και δημόσιους χώρους. Έχει φιλοτεχνήσει, μεταξύ άλλων, τους ανδριάντες του Κωνσταντίνου Καραμανλή στη Νέα Παραλία της Θεσσαλονίκης και τις Σέρρες, τις προτομές του Ελευθερίου Βενιζέλου στο Βουκουρέστι και του Γρηγόρη Σκαλκέα στο Παπάγου, τις ορειχάλκινες προτομές των Κωστή Μπαστιά, Κώστα Ουράνη και Παντελή Χορν στο Πάρκο Ελλήνων Λογοτεχνών της Αθήνας, καθώς και γλυπτό αφιερωμένο στους Ολυμπιακούς Αγώνες, το οποίο τοποθετήθηκε στο Μόντρεαλ του Καναδά.

Τη δεκαετία του 2010, ο Τζανουλίνος συμμετείχε ενεργά σε πρόγραμμα του Δήμου Αθηναίων περί συντήρησης και αποκατάστασης υπαίθριων γλυπτών, τα οποία είχαν υποστεί φθορές από βανδαλισμούς, περιβαλλοντικά προβλήματα, καιρικά φαινόμενα κλπ.

Ήταν παντρεμένος με την πιανίστρια Μέμα Ειρηναίου (απεβ. 2021), μαζί με την οποία απέκτησε δύο παιδιά.

## Παραπομπές


## Βιβλιογραφικές πηγές

* 

Κατηγορία:Έλληνες γλύπτες
Κατηγορία:Έλληνες πανεπιστημιακοί του 20ού αιώνα
Τζένι Πάτεβα

Η **Τζένι Μποζιλόβα-Πάτεβα** (βουλγάρικα: Жени Божилова-Патева, 1 Δεκεμβρίου 1878 - 17 Ιουνίου 1955) ήταν Βουλγάρα δασκάλα, συγγραφέας, ακτιβίστρια για τα δικαιώματα των γυναικών και σουφραζέτα, η οποία συμμετείχε στο ειρηνιστικό κίνημα. Αφού αποφοίτησε με τα διαπιστευτήρια διδασκαλίας το 1893, ξεκίνησε να εξασκεί το επάγγελμά της αλλά της απαγορεύτηκε η διδασκαλία όταν ψηφίστηκε νόμος το 1898 που περιόριζε τα δικαιώματα των παντρεμένων γυναικών. Στράφηκε προς τον ακτιβισμό και τη δημοσιογραφία, συμμετέχοντας στο διεθνές γυναικείο κίνημα εκείνης της χρονιάς. Εξαιρετικά διακεκριμένη φεμινίστρια, ήταν μία από τις ιδρύτριες της Βουλγαρικής Ένωσης Γυναικών το 1901. Το 1905 στο Μπουργκάς ίδρυσε την φεμινιστική ομάδα Αυτογνωσία και διετέλεσε πρόεδρός της για 25 χρόνια. Ως εκδότρια της Φωνής της Γυναίκας, δημοσίευε άρθρα σχετικά με τις εξελίξεις στο γυναικείο κίνημα στη Βουλγαρία και στο εξωτερικό καθώς και για θέματα που αφορούσαν τις γυναίκες. Κατά την διάρκεια της καριέρας της, δημοσίευσε πάνω από 500 άρθρα και βιβλία.

Πιστή στο δικαίωμα ψήφου των γυναικών, η Πάτεβα συμμετείχε σε πολυάριθμα διεθνή συνέδρια ως ομιλήτρια. Το βιβλίο της Να Βοηθήσουμε τις Γυναίκες (βουλγαρικά: В помощ на жената), που γράφτηκε το 1908, έγινε θεμελιώδες για την ιδεολογία της Βουλγαρικής Ένωσης Γυναικών, καθορίζοντας τις μεταρρυθμίσεις που απαιτούνται για τις πολιτικές που αφορούν τις γυναίκες και τα παιδιά. Όταν το 1915 ιδρύθηκε η Διεθνής Ένωση Γυναικών για την Ειρήνη και την Ελευθερία, έγινε εξέχον μέλος του ειρηνιστικού κινήματος. Το 1944, όταν εγκαθιδρύθηκε ο σοσιαλισμός στη Βουλγαρία, οι γυναίκες απέκτησαν δικαίωμα ψήφου αλλά ο Σύνδεσμος ήταν μεταξύ των πολλών οργανώσεων που καταργήθηκαν. Όταν η Πάτεβα ζήτησε άδεια για να ανοίξει μια πολιτιστική και εκπαιδευτική εταιρεία το 1945, χαρακτηρίστηκε εχθρός του λαού. Δυο χρόνια αργότερα, οι διαμαρτυρίες της για την θανατική ποινή και την καταδίκη του Νίκολα Πέτκοφ είχαν ως αποτέλεσμα να κρατικοποιηθεί το σπίτι της και το εργοστάσιο του γιου της, αφήνοντάς τους άφραγκους.

## Παραπομπές


## Βιβλιογραφία
*
*
*
*
*
*
*
*
*
*
*
*
*
*
*
*
*
*
*
*
*

Κατηγορία:Βούλγαροι παιδαγωγοί
Κατηγορία:Βούλγαροι ακτιβιστές
Κατηγορία:Βούλγαροι φεμινιστές
Κατηγορία:Βούλγαροι συγγραφείς
Κατηγορία:Σουφραζέτες
3 (τηλεπικοινωνίες)

Το **Hutchison 3G** (ακρωνύμιο **H3G**), γνωστό απλά ως **3** (***Three***), είναι μια παγκόσμια επωνυμία κινητής τηλεφωνίας του κινεζικού ομίλου CK Hutchison Holdings (CKHH), που λειτουργεί δίκτυα βασισμένα στην τεχνολογία UMTS στην Αυστρία, τη Δανία, το Χονγκ Κονγκ και το Μακάο της Ινδονησία. Ιρλανδία, Ιταλία, Σουηδία, Ηνωμένο Βασίλειο.

Η CK Hutchison Holdings έχει πλειοψηφικό μερίδιο και στα 3 δίκτυα εκτός από 3 Hong Kong και Tri Indonesia. Αυτά τα δίκτυα ανήκουν κατά πλειοψηφία στην Hutchison Telecommunications International (HTIL), στην οποία η CK Hutchison Holdings έχει ποσοστό 50,003%.

## Παραπομπές


## Εξωτερικοί σύνδεσμοι

* 

Κατηγορία:Τηλεπικοινωνιακές επιχειρήσεις
Το Ημερολόγιο ενός Σπασίκλα (ταινία, 2010)

***Το Ημερολόγιο ενός Σπασίκλα*** (πρωτότυπος αγγλικός τίτλος: *Diary of a Wimpy Kid*) είναι μια αμερικανική κωμική ταινία του 2010 σε σκηνοθεσία από τον Θορ Φρούντενταλ, βασισμένη στο ομότιτλο βιβλίο του 2007 από τον Τζεφ Κίνι. Πρωταγωνιστούν οι Ζάκαρι Γκόρντον, Ρόμπερτ Καρπόν, Ντέβον Μπόστικ, Ρέιτσελ Χάρις, Στιβ Ζαν, και Κλόι Γκρέις Μορέτζ.

Η ταινία κυκλοφόρησε κινηματογραφικά στις Ηνωμένες Πολιτείες Αμερικής στις 19 Μαρτίου του 2010 από την 20th Century Fox. Έλαβε μικτές κριτικές και εισέπραξε $75.7 εκατομμύρια παγκοσμίως απέναντι σε έναν προϋπολογισμό $15 εκατομμυρίων. Το ακολούθησαν τρεις συνέχειες, *[[Το Ημερολόγιο ενός Σπασίκλα: Νέοι Κανόνες]]* (2011), *[[Το Ημερολόγιο ενός Σπασίκλα: Σκυλίσια Ζωή (ταινία)|Το Ημερολόγιο ενός Σπασίκλα: Σκυλίσια Ζωή]]* (2012), και *[[Το Ημερολόγιο ενός Σπασίκλα: Θα Πάει Μακριά η Βαλίτσα; (ταινία)|Το Ημερολόγιο ενός Σπασίκλα: Θα Πάει Μακριά η Βαλίτσα;]]* (2017). Μια επανεκκίνηση κινουμένων σχεδίων με τον ίδιο τίτλο κυκλοφόρησε το 2021.

## Παραπομπές


## Εξωτερικοί σύνδεσμοι

* Επίσημος ιστότοπος
*  στην IMDb

Κατηγορία:Ταινίες του 2010
Κατηγορία:Αμερικανικές ταινίες της δεκαετίας 2010
Κατηγορία:Αγγλόφωνες ταινίες
Κατηγορία:Ταινίες παραγωγής 20th Century Fox
Κατηγορία:Το Ημερολόγιο ενός Σπασίκλα (ταινίες)
Κατηγορία:Ταινίες με μουσική σύνθεση Θίοντορ Σαπίρο
Ουρανός Τρικάλων

Ο **Ουρανός** είναι οικισμός της Θεσσαλίας στην Περιφερειακή Ενότητα Τρικάλων.

## Γεωγραφικά - ιστορικά στοιχεία
Ο Ουρανός βρίσκεται στις δυτικές όχθες του Πηνειού σε υψόμετρο 160 μέτρων ενώ απέχει περίπου 15 χιλιόμετρα βορειοδυτικά από τα Τρίκαλα. Αναφέρεται επίσημα, για πρώτη φορά, ως ξεχωριστός οικισμός το 1928 να προσαρτάται στην κοινότητα Μεγάρχης. Σύμφωνα με το πρόγραμμα ''Καλλικράτης'', μαζί με την Μεγάρχη αποτελούν την ομώνυμη κοινότητα που υπάγεται στην Δημοτική Ενότητα Φαλώρειας του Δήμου Τρικκαίων και σύμφωνα με την απογραφή 2011 απογράφησαν 44 κάτοικοι

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Δενδροχώρι Τρικάλων

Το **Δενδροχώρι** είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Το Δενδροχώρι βρίσκεται ανατολικά του όρους Κόζιακας σε υψόμετρο 120 μέτρων και σε απόσταση περίπου 14 χιλιόμετρα δυτικά από τα Τρίκαλα. Βορειοδυτικά είναι ο Πρίνος, βορειοανατολικά περνάει ο Πηνειός ποταμός, νοτιοανατολικά είναι το Βαλτινό, νότια το Ελευθεροχώρι. Το όνομά του προήλθε από τέσσερις τεράστιες βελανιδιές ή "δένδρα" (για τους ντόπιους) που βρίσκονταν γύρω από τη μοναδική του τότε εκκλησία. Στο χωριό δραστηριοποιείται ο Μορφωτικός Εκπολιτιστικός Σύλλογος Δενδροχωρίου «το Θεμέλιο». Τον Μάρτιο του 2023 εγκαινιάστηκε το νέο Πνευματικό Κέντρο του Ιερού Ναού Γεννήσεως Θεοτόκου.

## Ιστορικά στοιχεία
Το χωριό αναφέρεται από την περίοδο της Τουρκοκρατίας με την ονομασία *Παπαράντζα* που σημαίνει περιοχή με βάλτους και πλούσια δενδρώδη βλάστηση. Σύμφωνα με την τοπική παράδοση λέγεται ότι οι περισσότεροι από τους κατοίκους της, εκείνη την περίοδο, διασκορπίστηκαν στις γύρω ορεινές περιοχές για να αποφύγουν  τις αγριότητες των Τουρκαλβανών μπέηδων, που ήταν οι μόνοι ιδιοκτήτες της περιοχής. Οι μπέηδες αυτοί για να μη μείνουν τα χωράφια τους ακαλλιέργητα μετέφεραν Αρβανίτικους πληθυσμούς από το Αργυρόκαστρο κ.α. οι οποίοι μαζί με αυτούς που δεν έφυγαν είναι οι πρόγονοι των σημερινών Δενδροχωριτών.

Οι γραπτές αναφορές που υπάρχουν είναι:

* στην πρόθεση 421, του 18ου - 19ου αιώνων, του Μεγάλου Μετεώρου, στο Φύλλο 23α με τον τύπο του τοπωνύμιου Παπαράντζα, με 2 αφιερωτές ενώ 
* στην πρόθεση 215 της Μονής του Βαρλαάμ, η οποία είναι γραμμένη από το 1613/1614 έως τον 19ο αιώνα, στο φύλλο 9 αναφέρεται με τον τύπο του τοπωνύμιου Παπαράντζα, με τα ονόματα 4 αφιερωτών.
* καθώς ως Παπαράνζα με 8 σπίτια κατά την καταγραφή του βιλαετίου Τρίκκης και Σταγών στις 29 Σεπτεμβρίου 1820.

## Διοικητικά - πληθυσμιακά στοιχεία
Αναφέρεται, μετά την Ένωση της Θεσσαλίας, το 1883 ΦΕΚ 126Α - 02/04/1883 με την παλιά του ονομασία *Παπαράντζα* να προσαρτάται στο δήμο Πιαλίων και το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας. Το 1927 με το ΦΕΚ 306Α - 22/12/1927 μετονομάστηκε σε Δενδροχώρι. Σύμφωνα με το πρόγραμμα ''Καλλικράτης'', μαζί με τον Εξάλοφο και τα Ματσουκιώτικα, αποτελούν την ομώνυμη κοινότητα που υπάγεται στη Δημοτική Ενότητα Καλλιδένδρου του Δήμου Τρικκαίων και σύμφωνα με την απογραφή 2011 απογράφησαν 532 κάτοικοι. Η πορεία του πληθυσμού, σύμφωνα με τις απογραφές είναι: 

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Ματσουκιώτικα Τρικάλων

Τα **Ματσουκιώτικα** είναι οικισμός στη Θεσσαλία και την Περιφερειακή Ενότητα Τρικάλων.

## Γενικά στοιχεία
Τα Ματσουκιώτικα βρίσκονται ανατολικά του όρους Κόζιακας σε υψόμετρο 113 μέτρων και σε απόσταση περίπου 12 χιλιομέτρων δυτικά από τα Τρίκαλα, ανάμεσα στο Δενδροχώρι (βορειοδυτικά), το Βαλτινό (δίπλα και βορειοανατολικά) και το Ελευθεροχώρι (νοτιοδυτικά). Αναφέρεται επίσημα για πρώτη φορά το 1940 να προσαρτάται στην τότε κοινότητα Δενδροχωρίου. Σύμφωνα με το πρόγραμμα ''Καλλικράτης'', μαζί με το Δενδροχώρι και τον Εξάλοφο, αποτελούν την κοινότητα Δενδροχωρίου που υπάγεται στη Δημοτική Ενότητα Καλλιδένδρου του Δήμου Τρικκαίων και σύμφωνα με την απογραφή 2011 απογράφησαν 113 κάτοικοι. Η πορεία του πληθυσμού, σύμφωνα με τις απογραφές είναι: 

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων
Διπόταμος Τρικάλων

Ο **Διπόταμος** είναι οικισμός της Θεσσαλίας στην Περιφερειακή Ενότητα Τρικάλων.

## Γεωγραφικά - ιστορικά στοιχεία
Ο Διπόταμος σε υψόμετρο 123 μέτρων ενώ απέχει περίπου 7 χιλιόμετρα Δ.-ΒΔ. από τα Τρίκαλα.

Αναφέρεται επίσημα το 1883 να προσαρτάται στο δήμο Τρικκαίων. Σύμφωνα με το πρόγραμμα ''Καλλικράτης'', μαζί με τα Ρόγκια αποτελούν την ομώνυμη κοινότητα που υπάγεται στην Δημοτική Ενότητα Φαλωρείας του Δήμου Τρικκαίων και σύμφωνα με την απογραφή 2011 απογράφησαν 182 κάτοικοι

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Δήμος Τρικκαίων